**Likumprojekta „** **Grozījums Veselības aprūpes finansēšanas likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veselības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veselības aprūpes finansēšanas likuma Pārejas noteikumu 7.punkts nosaka, ka Ministru kabinets līdz 2018.gada 1.augustam izstrādā un iesniedz Saeimai likumprojektu par kritērijiem veselības aprūpes pakalpojuma iekļaušanai valsts apmaksājamo veselības aprūpes pakalpojumu klāstā un kritērijiem, pēc kādiem var tikt pieņemts lēmums slēgt līgumu par valsts apmaksāto veselības aprūpes pakalpojumu nodrošināšanu.  Vienlaikus minētā likuma Pārejas noteikumu 3.punkts nosaka, ka Ministru kabinetam līdz 2018.gada 1.jūlijam jāsagatavo un jāiesniedz Saeimai ziņojums par valsts apmaksāto veselības aprūpes pakalpojumu nodrošināšanu valsts, pašvaldību un privātās ārstniecības iestādēs. Likuma Pārejas noteikumu 7.punktā dotais uzdevums izstrādāt kritērijus, pēc kādiem var tikt pieņemts lēmums slēgt līgumu par valsts apmaksāto veselības aprūpes pakalpojumu nodrošināšanu sevī ietver Pārejas noteikumu 3.punktā doto uzdevumu sagatavot ziņojumu par valsts apmaksāto veselības aprūpes pakalpojumu nodrošināšanu valsts, pašvaldību un privātās ārstniecības iestādēs, jo abi uzdevumi attiecas uz valsts apmaksāto veselības aprūpes pakalpojumu nodrošināšanu un līgumu slēgšanu.  Izpildot Pārejas noteikumu 3.punktā doto uzdevumu ar Ministru prezidenta 2018.gada 3.aprīļa rīkojumu Nr.89 „Par darba grupu” tika izveidota darba grupa ziņojuma sagatavošanai par valsts apmaksāto veselības aprūpes pakalpojumu nodrošināšanu valsts, pašvaldību un privātajās ārstniecības iestādēs. Darba grupas ziņojums tika izskatīts Ministru kabineta sēdē šā gada 3.jūlijā (Ministru kabineta 2018.gada 3.jūlija sēdes protokols Nr.31 29.§ „Informatīvais ziņojums „Darba grupas ziņojums par valsts apmaksāto veselības aprūpes pakalpojumu nodrošināšanu valsts, pašvaldību un privātajās ārstniecības iestādēs””) un nosūtīts Saeimai. Minētajā ziņojumā noteikts, ka lēmumam slēgt līgumu par valsts apmaksāto veselības aprūpes pakalpojumu nodrošināšanu jābūt balstītam uz noteiktiem kritērijiem:   1. veselības aprūpes kvalitāte; 2. veselības aprūpes pakalpojumu pieejamība (gan finansiālā pieejamība, gan ģeogrāfiskā pieejamība, gan arī organizatoriskā un administratīvā pieejamība); 3. veselības aprūpes pakalpojumu efektivitāte; 4. cilvēkresursi (pakalpojuma sniegšanā iesaistītā personāla nodrošinājums).   Tāpat minētajā ziņojumā noteikts, ka pakāpeniski jāpilnveido valsts finansēto pakalpojumu sniedzēju atlase un ņemot vērā veicamā iepirkuma specifiku pēc iespējas:   1. jānosaka prasības gan pakalpojuma apjomam, gan kvalitātei; 2. jāizvērtē veselības aprūpes pakalpojuma sniedzēja veiktie ieguldījumi pirms jaunu sadarbības partneru izvēles; 3. jāuzsāk kompleksa veselības aprūpes pakalpojumu iepirkšanu (integrētā aprūpe), kas nodrošinās pacientam nepieciešamā veselības aprūpes pakalpojuma nepārtrauktību un racionālu resursu izmantošanu (kur to pieļauj ārstniecības iestāžu izvietojums); 4. slēdzot līgumus ar veselības aprūpes pakalpojumu sniedzēju, neatkarīgi no pakalpojumu sniegšanas institūcijas, jāpiemēro vienādus līguma nosacījumus.   Veselības aprūpes finansēšanas likuma pieņemšanas laikā Saeimas Sociālo un darba lietu komisijā notika daudz diskusiju gan par valsts apmaksāto veselības aprūpes pakalpojumu līgumu slēgšanas nosacījumiem, gan par kritērijiem, kuri būtu piemērojami valsts apmaksāto veselības aprūpes pakalpojumu klāsta noteikšanai. Tādejādi pirms konkrētu likuma normu (Pārejas noteikumu 7.punkta uzdevums) iesniegšanas Saeimā ir nepieciešams konceptuāli izdiskutēt Saeimas Sociālo uz darba lietu komisijā Darba grupas ziņojumā par valsts apmaksāto veselības aprūpes pakalpojumu nodrošināšanu valsts, pašvaldību un privātajās ārstniecības iestādēs, ietvertos secinājumus, priekšlikumus, kritērijus, kurus plānots izmantot lēmuma pieņemšanai par valsts apmaksāto veselības aprūpes pakalpojumu nodrošināšanu.  Ņemot vērā, ka Darba grupas sagatavotais ziņojums Saeimā (Sociālo un darba lietu komisijā) konceptuāli nav skatīts, nepieciešams noteikt citu termiņu Pārejas noteikumu 7.punktā dotā uzdevuma izpildei, proti, nosakot 2019.gada 1.septembri. |
| 3. | Projekta izstrādē iesaistītās institūcijas | Veselības ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Veselības aprūpes pakalpojumu sniedzēji |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nepieciešams izstrādāt grozījumus Veselības aprūpes finansēšanas likumā, iekļaujot tajā normas par kritērijiem veselības aprūpes pakalpojuma iekļaušanai valsts apmaksājamo veselības aprūpes pakalpojumu klāstā un kritērijiem, pēc kādiem var tikt pieņemts lēmums slēgt līgumu par valsts apmaksāto veselības aprūpes pakalpojumu nodrošināšanu. |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekta sabiedriskā apspriešana nav nepieciešama, jo likumprojekts paredz pagarināt termiņu, kādā Ministru kabinets izstrādā un iesniedz Saeimai likumprojektu par kritērijiem veselības aprūpes pakalpojuma iekļaušanai valsts apmaksājamo veselības aprūpes pakalpojumu klāstā un kritērijiem, pēc kādiem var tikt pieņemts lēmums slēgt līgumu par valsts apmaksāto veselības aprūpes pakalpojumu nodrošināšanu, līdz ar to tas saistīts ar valsts pārvaldes iestādēm uzdotā uzdevuma izpildi, un sabiedrības viedokļa noskaidrošana nav lietderīga, jo tiešā veidā sabiedrības pārstāvjus tas neskar. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija  Nacionālais veselības dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav. |

Veselības ministre A.Čakša

Vīza: Valsts sekretārs A.Lapiņš

I.Šķiņķe, 67876177